title: Kolima (Gulag)
text: Tolgenira va sovietafo tawavo gan Nazi Germana bak 1941 va rossiafa tazdarapa keve redjel taneon nekiyir, numen batcoba vebayar da sovietaf gadesik va intafa gaderopa tove poan kobasikeem di gotuolgayad : rabateson da intafa kobasa klita tiyid kimakirafa, va yona zolonafa betara joke stolenikeem gorayad. Kobasikeem turiaweson nope geja, tuvodaweyer : olgapafa askipera ke 1937-1942 tanda do zo jovleyed numen batcoba va tukiewara va bliragropeem koe kobaso pemaxo noveyer. Awalkereka illaumapayar. Bak konaka tanda, Sovietafa Tanara tiyir loeke gindesa tove stolenikeem.